**מונדיאל 2010** נערך בדרום אפריקה. המונדיאל החל ב-11 ביוני 2010 והסתיים ב-11 ביולי. מונדיאל זה הוא סיום של משחקי מוקדמות שהחלו באוגוסט 2007, שבהם שיחקו 204 נבחרות לאומיות מתוך 208 הנבחרות החברות בפיפ"א. כתוצאה מכך השתווה המונדיאל לאולימפיאדת בייג'ינג ב-2008 מבחינת מספר המדינות המשתתפות.

מונדיאל זה היה הראשון והיחיד עד כה שנערך ביבשת אפריקה, לאחר שדרום אפריקה גברה על מרוקו ועל מצרים בהתמודדות על אירוח הטורניר. החלטה זו של פיפ"א הותירה את קונפדרציית הכדורגל של אוקיאניה כקונפדרציית הכדורגל היחידה שלא אירחה את המונדיאל. איטליה הייתה האלופה המכהנת, לאחר שזכתה במונדיאל 2006 שנערך בגרמניה. הגרלת משחקי המונדיאל נערכה ב-4 בדצמבר 2009 בקייפטאון.

במשחק הגמר גברה ספרד על הולנד בתוצאה 1 - 0 משער של אנדרס אינייסטה בדקה ה-116, וזכתה במונדיאל בפעם הראשונה בתולדותיה.

בחירת המדינה המארחת
-------------------

אוהדי המדינה המארחת (דרום אפריקה) בזמן משחק מול מקסיקו
אפריקה נבחרה כמארחת של המונדיאל כחלק מהמדיניות של פיפ"א לתת את זכות האירוח לקונפדרציות הכדורגל השונות, שאותה ביטלה באוקטובר 2007. חמש מדינות הגישו הצעות לאירוח המונדיאל: מצרים, לוב ותוניסיה (אירוח משותף), מרוקו ודרום אפריקה. תוניסיה משכה את הצעתה לאחר החלטתה של הוועדה המבצעת של פיפ"א לא לאפשר יותר אירוח משותף. הוועדה החליטה גם לא לדון בהצעתה של לוב, מאחר שהיא לא עמדה יותר ברשימת הקריטריונים שהותוו, ובין השאר כי הודיעה שלא תתיר לנבחרת ישראל להיכנס לשטחה אם זו תעפיל למונדיאל. דרום אפריקה, שכשלה בהתמודדות על אירוח מונדיאל 2006 בנסיבות שנויות במחלוקת, זכתה באירוח מונדיאל 2010 עם 14 קולות (מרוקו קיבלה 10 קולות ומצרים אפס קולות), ולפיכך העפילה נבחרת דרום אפריקה באופן אוטומטי לטורניר כמארחת.

על פי הנהוג במונדיאלים האחרונים, אירחה דרום אפריקה את גביע הקונפדרציות בשנת 2009, שבו נטלו חלק שש הנבחרות שזכו באליפות הקונפדרציה היבשתית שלהן, נבחרת דרום אפריקה המארחת ונבחרת איטליה שזכתה במונדיאל 2006 אך לא ביורו 2008. בטורניר זכתה נבחרת ברזיל, שגברה 3 - 2 על נבחרת ארצות הברית במשחק הגמר.

מוקדמות
-------

 ערך מורחב – **מוקדמות מונדיאל 2010**  

נבחרת דרום אפריקה העפילה אוטומטית לטורניר מתוקף היותה המארחת. עם זאת, היא כן השתתפה במוקדמות המונדיאל באפריקה, ששימשו גם כטורניר המוקדמות של גביע אפריקה לאומות 2010, ובכך הייתה למארחת הראשונה מאז מונדיאל 1934 שהשתתפה בטורניר מקדים. בדומה למונדיאל 2006, האלופה המכהנת לא קיבלה מקום אוטומטי, ונבחרת איטליה נאלצה להשתתף במוקדמות. הגרלת המוקדמות לקראת המונדיאל נערכה בדרבן שבדרום אפריקה ב-25 בנובמבר 2007. במוקדמות המונדיאל התחרו 206 נבחרות לאומיות, מספר שיא, על 31 הכרטיסים הנותרים. המשחקים נערכו לפי הקונפדרציות השונות, שכל אחת מהן קיבלה מספר שונה של מקומות בהתאם לרמת הנבחרות בתחומה. הנבחרות שסיימו במקום החמישי בדרום אמריקה ובמקום הרביעי בצפון ומרכז אמריקה והקאריביים התמודדו על כרטיס נוסף. מנצחת הבית של אוקיאניה התמודדה בפלייאוף מול הנבחרת שסיימה במקום החמישי בבית המוקדמות של אסיה. החלוקה הסופית מפורטת בטבלה הבאה:

| יבשת | קונפדרציה | מספר מקומות שהוקצו | מספר נבחרות שהעפילו בפועל | הנבחרות שהעפילו בפועל |
| --- | --- | --- | --- | --- |
| אירופה | אופ"א | 13 | 13 | איטליה, אנגליה, גרמניה, דנמרק, הולנד, יוון, סלובניה, סלובקיה, ספרד, סרביה, פורטוגל, צרפת, שווייץ |
| צפון ומרכז אמריקה והקאריביים | CONCACAF‏ | 3.5 | 3 | ארצות הברית, הונדורס, מקסיקו |
| דרום אמריקה | CONMEBOL‏ | 4.5 | 5 | ברזיל, אורוגוואי, ארגנטינה, פרגוואי, צ'ילה |
| אפריקה | CAF‏ | 6 | 6 | דרום אפריקה (מארחת), אלג'יריה, גאנה, חוף השנהב, ניגריה, קמרון |
| אסיה | AFC‏ | 4.5 | 4 | אוסטרליה, יפן, קוריאה הדרומית, קוריאה הצפונית |
| אוקיאניה | OFC‏ | 0.5 | 1 | ניו זילנד |

בנובמבר 2009 נערכו משחקי ההעפלה המכריעים בין צרפת ואירלנד, קוסטה ריקה ואורוגוואי, מצרים ואלג'יריה, שהיו שנויים במחלוקת. במחצית השנייה של ההארכה במשחק הפלייאוף בין צרפת לאירלנד נגע תיירי הנרי מצרפת בכדור המשחק בידו מבלי שהשופט שם לב לכך, והצליח בסופו של דבר להביא להבקעת שער הניצחון ולהעפלת נבחרתו על חשבון אירלנד. תקרית זו גרמה לוויכוח ציבורי נרחב בסוגיה כיצד אמורים לשפוט משחקים ברמות אלה. פיפ"א דחתה את בקשתה של התאחדות הכדורגל של אירלנד לערוך משחק חוזר, ומאוחר יותר דווח כי אירלנד ויתרה על בקשתה להיכלל במונדיאל כנבחרת ה-33. קוסטה ריקה התלוננה ששער הניצחון נגדה הובקע מעמדת נבדל, והמשחק בין מצרים לאלג'יריה נערך בצל מהומות אלימות של אוהדי שתי הנבחרות.

אצטדיונים
---------

עשרה אצטדיונים, בתשע ערים שונות, נבחרו לארח את משחקי גביע העולם. חמישה מתוכם, בבלומפונטיין, בפרטוריה, בפולוקוואנה ושניים ביוהנסבורג, הם אצטדיונים ותיקים ששופצו ושודרגו רבות לקראת המשחקים. חמישה אחרים, בקייפטאון, בדרבן, בפורט אליזבת, בנלספרייט וברסטנבורג, הם אצטדיונים חדשים שנבנו במיוחד לקראת המונדיאל בדרום אפריקה. אצטדיונים אלו ארחו בסך הכל 64 משחקים במסגרת טורניר המונדיאל. שני חצאי הגמר נערכו באצטדיונים של קייפטאון ודרבן ומשחק הגמר נערך באצטדיון סוקר סיטי ביוהנסבורג.

| יוהנסבורג | קייפ טאון | דרבן |
| --- | --- | --- |
| סוקר סיטי | אצטדיון אליס פארק | אצטדיון קייפטאון | אצטדיון מוזס מבהידה |
| 26°14′5.27″S 27°58′56.47″E﻿ / ﻿26.2347972°S 27.9823528°E﻿ / -26.2347972; 27.9823528﻿ (Soccer City) | 26°11′51.07″S 28°3′38.76″E﻿ / ﻿26.1975194°S 28.0607667°E﻿ / -26.1975194; 28.0607667﻿ (Ellis Park Stadium) | 33°54′12.46″S 18°24′40.15″E﻿ / ﻿33.9034611°S 18.4111528°E﻿ / -33.9034611; 18.4111528﻿ (Cape Town Stadium) | 29°49′46″S 31°01′49″E﻿ / ﻿29.82944°S 31.03028°E﻿ / -29.82944; 31.03028﻿ (Moses Mabhida Stadium) |
| תכולה: **84,490** | תכולה: **55,686** | תכולה: **64,100** | תכולה: **62,760** |
|  |  |  |  |
| פרטוריה | 

יוהנסבורג**יוהנסבורג**דרבן**דרבן**קייפטאון**קייפטאון**פורט אליזבת**פורט אליזבת**בלומפונטיין**בלומפונטיין**פולוקוואנה**פולוקוואנה**נלספרייט**נלספרייט**רסטנבורג**רסטנבורג**פרטוריה**פרטוריה** | פורט אליזבת |
| אצטדיון לופטוס וורספלד | אצטדיון נלסון מנדלה ביי |
| 25°45′12″S 28°13′22″E﻿ / ﻿25.75333°S 28.22278°E﻿ / -25.75333; 28.22278﻿ (Loftus Versfeld Stadium) | 33°56′16″S 25°35′56″E﻿ / ﻿33.93778°S 25.59889°E﻿ / -33.93778; 25.59889﻿ (Nelson Mandela Bay Stadium) |
| תכולה: **42,858** | תכולה: **42,486** |
|  |  |
| פולוקוואנה | נלספרייט | בלומפונטיין | רסטנבורג |
| 23°55′29″S 29°28′08″E﻿ / ﻿23.924689°S 29.468765°E﻿ / -23.924689; 29.468765﻿ (Peter Mokaba Stadium) | 25°27′42″S 30°55′47″E﻿ / ﻿25.46172°S 30.929689°E﻿ / -25.46172; 30.929689﻿ (Mbombela Stadium) | 29°07′02.25″S 26°12′31.85″E﻿ / ﻿29.1172917°S 26.2088472°E﻿ / -29.1172917; 26.2088472﻿ (Free State Stadium) | 25°34′43″S 27°09′39″E﻿ / ﻿25.5786°S 27.1607°E﻿ / -25.5786; 27.1607﻿ (Royal Bafokeng Stadium) |
| אצטדיון פיטר מוקבה | אצטדיון מבומבלה | אצטדיון פרי סטייט | אצטדיון רויאל בפוקנג |
| תכולה: **41,733** | תכולה: **40,929** | תכולה: **40,911** | תכולה: **38,646** |
|  |  |  |  |

מבנה טורניר הגמר
----------------

מבנה משחקי הגמר של מונדיאל 2010 זהה לזה של המונדיאל הקודם. התחרות מחולקת לשני שלבים: שלב הבתים ושלב הנוק אאוט.

בשלב הבתים משובצות הנבחרות לשמונה בתים בני ארבע נבחרות, וכל נבחרת עורכת משחק אחד נגד שלוש יריבותיה לבית. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. בשלב זה תשחק כל נבחרת נגד שלוש הנבחרות האחרות בבית, ועל פי הדירוג ייקבעו 16 הנבחרות אשר ימשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית יעלו לשמינית גמר, בעוד שהשלישית והרביעית יסיימו את חלקן בטורניר.

במקרה של שוויון במספר הנקודות בין כמה נבחרות, דירוגן ייקבע לפי הקריטריונים הבאים, לפי הסדר:

1. הפרש השערים בכל משחקי הבית
2. מספר שערי זכות בכל משחקי הבית
3. מספר הנקודות הרב ביותר שהושג במשחקים בין הקבוצות אשר בשוויון
4. הפרש השערים במשחקים בין הקבוצות אשר בשוויון
5. מספר שערי זכות במשחקים בין הקבוצות אשר בשוויון
6. הגרלה

לשלב הנוק אאוט מבנה שונה. בשלב שמינית הגמר משחקת הנבחרת אשר סיימה במקום ראשון בבית א' נגד זאת אשר סיימה במקום שני בבית ב', וההפך (שנייה בבית א' נגד ראשונה בבית ב'), ובאופן דומה עבור הבתים האחרים. הנבחרת המפסידה במשחק מודחת מהמשך הטורניר, והמנצחת מעפילה לרבע הגמר. במקרה ומתרחש תיקו ניתנת הארכה בת 30 דקות, ואם גם בסופה התוצאה עדיין תיקו המשחק מוכרע באמצעות דו-קרב פנדלים. מנצחת המשחק הראשון של שמינית הגמר מתמודדת מול מנצחת המשחק השני, וכן הלאה לשאר המשחקים. ארבע המנצחות בשלב זה מעפילות לשלב חצי הגמר באופן דומה. הנבחרות שהפסידו בחצי הגמר מתמודדות במשחק נוסף על המקום השלישי, והמנצחות מעפילות למשחק הגמר שבסיומו נקבעות האלופה וסגניתה.

הגרלת הבתים
-----------

הוועדה המארגנת של פיפ"א אישרה את הליכי הגרלת בתי המונדיאל ב-2 בדצמבר 2009. קביעת ראשי הבתים התבססה על הדירוג העולמי של פיפ"א לשנת 2009, כשאחת מתוכן היא נבחרת דרום אפריקה מתוקף היותה המארחת. הוועדה אישרה גם את הרכב קבוצות ההגרלה האחרות. קבוצה 2 הורכבה מנבחרות מאסיה, אוקיאניה וצפון ומרכז אמריקה והאיים הקאריביים. קבוצה 3 הורכבה מנבחרות מאפריקה ומדרום אמריקה. בקבוצה 4 נכללו הנבחרות מאירופה שלא היו בין שבע הנבחרות הבכירות במונדיאל מבחינת דירוגן לפי פיפ"א.

דרום אפריקה שובצה באופן אוטומטי לראשות בית א'; שאר שבע הבכירות הוגרלו לבתים ב' - ח', אך תמיד במקום הראשון של הבית שלהן. הבתים הוגרלו לפי סדר הא'-ב', והדירוג הפנימי בתוך הבית נקבע עבור קבוצות 2 - 4. בהגרלה היו גם שיקולים גאוגרפיים, דהיינו ששתי נבחרות מאותה קונפדרציה לא יהיו באותו בית, למעט הנבחרות האירופיות, שבמקרה שלהן יהיו עד שתי נבחרות בכל בית. משמעות הדבר היא, לדוגמה, שדרום אפריקה לא יכלה להיות מוגרלת מול נבחרות אפריקאיות מקבוצה 3, וארגנטינה וברזיל לא היו יכולות להיות מוגרלות מול שלוש הנבחרות האחרות מדרום אמריקה.

| **קבוצה 1** (מארחת ושבע הבכירות) | **קבוצה 2** (אסיה, צפון/מרכז אמריקה והקאריביים ואוקיאניה) | **קבוצה 3** (אפריקה ודרום אמריקה) | **קבוצה 4** (אירופה) |
| --- | --- | --- | --- |
| נבחרת דרום אפריקה בכדורגל דרום אפריקה
נבחרת ברזיל בכדורגל ברזיל
נבחרת ספרד בכדורגל ספרד
נבחרת הולנד בכדורגל הולנד
נבחרת איטליה בכדורגל איטליה
נבחרת גרמניה בכדורגל גרמניה
נבחרת ארגנטינה בכדורגל ארגנטינה
נבחרת אנגליה בכדורגל אנגליה | נבחרת אוסטרליה בכדורגל אוסטרליה
נבחרת יפן בכדורגל יפן
נבחרת קוריאה הצפונית בכדורגל קוריאה הצפונית
נבחרת קוריאה הדרומית בכדורגל קוריאה הדרומית
נבחרת הונדורס בכדורגל הונדורס
נבחרת מקסיקו בכדורגל מקסיקו
נבחרת ארצות הברית בכדורגל ארצות הברית
נבחרת ניו זילנד בכדורגל ניו זילנד | נבחרת אלג'יריה בכדורגל אלג'יריה
נבחרת קמרון בכדורגל קמרון
נבחרת חוף השנהב בכדורגל חוף השנהב
נבחרת גאנה בכדורגל גאנה
נבחרת ניגריה בכדורגל ניגריה
נבחרת צ'ילה בכדורגל צ'ילה
נבחרת פרגוואי בכדורגל פרגוואי
נבחרת אורוגוואי בכדורגל אורוגוואי | נבחרת דנמרק בכדורגל דנמרק
נבחרת צרפת בכדורגל צרפת
נבחרת יוון בכדורגל יוון
נבחרת פורטוגל בכדורגל פורטוגל
נבחרת סרביה בכדורגל סרביה
נבחרת סלובקיה בכדורגל סלובקיה
נבחרת סלובניה בכדורגל סלובניה
נבחרת שווייץ בכדורגל שווייץ |

ההגרלה נערכה בקייפטאון שבדרום אפריקה ב-4 בדצמבר 2009, במרכז הכנסים הבינלאומי של העיר. מנחת הטקס הייתה השחקנית הדרום אפריקנית שרליז ת'רון, ביחד עם סגן מזכ"ל פיפ"א ז'רום ואלק.

שלב הבתים
---------

### בית א'

צרפת, סגנית אלופת העולם במונדיאל 2006, הודחה כבר בשלב הבתים, לאחר שסיימה במקום האחרון בבית עם שער זכות אחד ונקודה אחת. נבחרת דרום אפריקה סיימה במקום השלישי, והייתה למארחת הראשונה בהיסטוריה שלא העפילה משלב הבתים. אורוגוואי סיימה במקום הראשון בבית מבלי שספגה ולו שער אחד, ואליה הצטרפה נבחרת מקסיקו.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| אורוגוואי אורוגוואי | 7 | 3 | 2 | 1 | 0 | 4 | 0 | 4 |
| מקסיקו מקסיקו | 4 | 3 | 1 | 1 | 1 | 3 | 2 | 1 |
| דרום אפריקה דרום אפריקה | 4 | 3 | 1 | 1 | 1 | 3 | 5 | -2 |
| צרפת צרפת | 1 | 3 | 0 | 1 | 2 | 1 | 4 | -3 |

|  |  |  |
| --- | --- | --- |
| דרום אפריקה דרום אפריקה | 1 – 1 | מקסיקו מקסיקו |
| אורוגוואי אורוגוואי | 0 – 0 | צרפת צרפת |
| דרום אפריקה דרום אפריקה | 0 – 3 | אורוגוואי אורוגוואי |
| צרפת צרפת | 0 – 2 | מקסיקו מקסיקו |
| מקסיקו מקסיקו | 0 – 1 | אורוגוואי אורוגוואי |
| צרפת צרפת | 1 – 2 | דרום אפריקה דרום אפריקה |

  

### בית ב'

נבחרת ארגנטינה סיימה עם מאזן מושלם של שלושה ניצחונות, והעפילה לשמינית הגמר מהמקום הראשון בבית. לשלוש הנבחרות האחרות בבית נותר סיכוי לעלות לשלב הבא בטרם מחזור המשחקים האחרון, וניצחון של ארגנטינה על יוון במקביל לתיקו בין קוריאה הדרומית לניגריה הביאו לעלייתה של קוריאה הדרומית מהמקום השני בבית.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ארגנטינה ארגנטינה | 9 | 3 | 3 | 0 | 0 | 7 | 1 | 6 |
| קוריאה הדרומית קוריאה הדרומית | 4 | 3 | 1 | 1 | 1 | 5 | 6 | -1 |
| יוון יוון | 3 | 3 | 1 | 0 | 2 | 2 | 5 | -3 |
| ניגריה ניגריה | 1 | 3 | 0 | 1 | 2 | 3 | 5 | -2 |

|  |  |  |
| --- | --- | --- |
| קוריאה הדרומית קוריאה הדרומית | 2 – 0 | יוון יוון |
| ארגנטינה ארגנטינה | 1 – 0 | ניגריה ניגריה |
| ארגנטינה ארגנטינה | 4 – 1 | קוריאה הדרומית קוריאה הדרומית |
| יוון יוון | 2 – 1 | ניגריה ניגריה |
| ניגריה ניגריה | 2 – 2 | קוריאה הדרומית קוריאה הדרומית |
| יוון יוון | 0 – 2 | ארגנטינה ארגנטינה |

  

### בית ג'

נבחרת אנגליה סיימה בתיקו את שני משחקיה הראשונים בבית, מול ארצות הברית ואלג'יריה, והייתה על סף הדחה מהטורניר במשחק השלישי, אך ניצחון על סלובניה הבטיח את עלייתה לשמינית הגמר. במשחק המקביל התמודדו נבחרות ארצות הברית ואלג'יריה, כאשר תוצאת תיקו הייתה מביאה לעלייתן של נבחרות אנגליה וסלובניה לשלב הבא. שחקן ארצות הברית לנדון דונובן כבש בתוספת הזמן את שער הניצחון לזכות נבחרתו, והביא לעלייתה לשלב הבא. ארצות הברית סיימה את הבית במקום הראשון, עם מספר נקודות והפרש שערים זהה לאלו של אנגליה, אך עם שני שערי זכות יותר. במשחק בין ארצות הברית לסלובניה שער חוקי בהחלט של פרדי אדו מארצות הברית נפסל בטענת עבירה, דבר שגזל ניצחון מהאמריקאים, שסיימו את המשחק בתיקו 2-2, לאחר שהיו בפיגור של 0–2.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ארצות הברית ארצות הברית | 5 | 3 | 1 | 2 | 0 | 4 | 3 | 1 |
| אנגליה אנגליה | 5 | 3 | 1 | 2 | 0 | 2 | 1 | 1 |
| סלובניה סלובניה | 4 | 3 | 1 | 1 | 1 | 3 | 3 | 0 |
| אלג'יריה אלג'יריה | 1 | 3 | 0 | 1 | 2 | 0 | 2 | -2 |

|  |  |  |
| --- | --- | --- |
| אנגליה אנגליה | 1 – 1 | ארצות הברית ארצות הברית |
| אלג'יריה אלג'יריה | 0 – 1 | סלובניה סלובניה |
| סלובניה סלובניה | 2 – 2 | ארצות הברית ארצות הברית |
| אנגליה אנגליה | 0 – 0 | אלג'יריה אלג'יריה |
| סלובניה סלובניה | 0 – 1 | אנגליה אנגליה |
| ארצות הברית ארצות הברית | 1 – 0 | אלג'יריה אלג'יריה |

  

### בית ד'

לאחר שני המשחקים הראשונים בבית נותר לארבע הנבחרות סיכוי ממשי להעפיל לשלב הבא. ניצחון של גרמניה על גאנה במשחק האחרון הביא לעלייתה לשמינית הגמר מהמקום הראשון בבית. במצב זה הייתה זקוקה סרביה לתוצאת תיקו בלבד במשחק שקיימה במקביל מול אוסטרליה, אך אוסטרליה ניצחה 2–1. בסופו של דבר סיימה גאנה במקום השני בבית, במספר נקודות זהה לזה של אוסטרליה, אך עם הפרש שערים עודף שנגרם בעקבות תבוסתה של אוסטרליה 4–0 לגרמניה.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| גרמניה גרמניה | 6 | 3 | 2 | 0 | 1 | 5 | 1 | 4 |
| גאנה גאנה | 4 | 3 | 1 | 1 | 1 | 2 | 2 | 0 |
| אוסטרליה אוסטרליה | 4 | 3 | 1 | 1 | 1 | 3 | 6 | -3 |
| סרביה סרביה | 3 | 3 | 1 | 0 | 2 | 2 | 3 | -1 |

|  |  |  |
| --- | --- | --- |
| סרביה סרביה | 0 – 1 | גאנה גאנה |
| גרמניה גרמניה | 4 – 0 | אוסטרליה אוסטרליה |
| גרמניה גרמניה | 0 – 1 | סרביה סרביה |
| גאנה גאנה | 1 – 1 | אוסטרליה אוסטרליה |
| גאנה גאנה | 0 – 1 | גרמניה גרמניה |
| אוסטרליה אוסטרליה | 2 – 1 | סרביה סרביה |

  

### בית ה'

נבחרת הולנד, שסיימה את משחקי המוקדמות של הטורניר עם מאזן מושלם של שמונה ניצחונות משמונה משחקים, שמרה על המאזן המושלם גם בטורניר עצמו, וניצחה את שלושת משחקיה בשלב הבתים. להולנד הצטרפה יפן, שסיימה במקום השני בבית.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| הולנד הולנד | 9 | 3 | 3 | 0 | 0 | 5 | 1 | 4 |
| יפן יפן | 6 | 3 | 2 | 0 | 1 | 4 | 2 | 2 |
| דנמרק דנמרק | 3 | 3 | 1 | 0 | 2 | 3 | 6 | -3 |
| קמרון קמרון | 0 | 3 | 0 | 0 | 3 | 2 | 5 | -3 |

|  |  |  |
| --- | --- | --- |
| הולנד הולנד | 2 – 0 | דנמרק דנמרק |
| יפן יפן | 1 – 0 | קמרון קמרון |
| הולנד הולנד | 1 – 0 | יפן יפן |
| קמרון קמרון | 1 – 2 | דנמרק דנמרק |
| דנמרק דנמרק | 1 – 3 | יפן יפן |
| קמרון קמרון | 1 – 2 | הולנד הולנד |

  

### בית ו'

אלופת העולם היוצאת, נבחרת איטליה, רשמה את אחת ההופעות החלשות ביותר של אלופה מכהנת בטורניר והודחה כבר בשלב הבתים, עם שתי תוצאות תיקו והפסד שדירגו אותה במקום האחרון בבית. נבחרת פרגוואי סיימה בראש הבית, וסלובקיה, שניצחה את איטליה במשחק האחרון, במקום השני. אל המקום השלישי הגיעה נבחרת ניו זילנד שסיימה את שלושת משחקיה בתיקו ובכך הפכה לנבחרת היחידה שלא הפסידה במונדיאל.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| פרגוואי פרגוואי | 5 | 3 | 1 | 2 | 0 | 3 | 1 | 2 |
| סלובקיה סלובקיה | 4 | 3 | 1 | 1 | 1 | 4 | 5 | -1 |
| ניו זילנד ניו זילנד | 3 | 3 | 0 | 3 | 0 | 2 | 2 | 0 |
| איטליה איטליה | 2 | 3 | 0 | 2 | 1 | 4 | 5 | -1 |

|  |  |  |
| --- | --- | --- |
| איטליה איטליה | 1 – 1 | פרגוואי פרגוואי |
| ניו זילנד ניו זילנד | 1 – 1 | סלובקיה סלובקיה |
| סלובקיה סלובקיה | 0 – 2 | פרגוואי פרגוואי |
| איטליה איטליה | 1 – 1 | ניו זילנד ניו זילנד |
| סלובקיה סלובקיה | 3 – 2 | איטליה איטליה |
| פרגוואי פרגוואי | 0 – 0 | ניו זילנד ניו זילנד |

  

### בית ז'

נבחרת פורטוגל רשמה את הניצחון הגבוה ביותר בטורניר, 7–0 על נבחרת קוריאה הצפונית. פורטוגל סיימה את שני משחקיה הנוספים בבית בתוצאות תיקו 0–0 (מול חוף השנהב וברזיל) שהספיקו לה כדי לעלות מהמקום השני בבית. ברזיל סיימה בראש הבית.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ברזיל ברזיל | 7 | 3 | 2 | 1 | 0 | 5 | 2 | 3 |
| פורטוגל פורטוגל | 5 | 3 | 1 | 2 | 0 | 7 | 0 | 7 |
| חוף השנהב חוף השנהב | 4 | 3 | 1 | 1 | 1 | 4 | 3 | 1 |
| קוריאה הצפונית קוריאה הצפונית | 0 | 3 | 0 | 0 | 3 | 1 | 12 | -11 |

|  |  |  |
| --- | --- | --- |
| חוף השנהב חוף השנהב | 0 – 0 | פורטוגל פורטוגל |
| ברזיל ברזיל | 2 – 1 | קוריאה הצפונית קוריאה הצפונית |
| ברזיל ברזיל | 3 – 1 | חוף השנהב חוף השנהב |
| פורטוגל פורטוגל | 7 – 0 | קוריאה הצפונית קוריאה הצפונית |
| פורטוגל פורטוגל | 0 – 0 | ברזיל ברזיל |
| קוריאה הצפונית קוריאה הצפונית | 0 – 3 | חוף השנהב חוף השנהב |

  

### בית ח'

נבחרת ספרד, אלופת אירופה, הפסידה במפתיע לנבחרת שווייץ 1–0 במשחק הראשון. אף על פי כן ניצחו הספרדים בשני המשחקים הנוספים מול נבחרות הונדורס וצ'ילה וסיימו במקום הראשון בבית. במקום השני סיימה צ'ילה, עם מספר נקודות זהה לספרד, אך עם הפרש שערים נחות (וזאת עקב ההפסד לספרד). שווייץ, למרות ניצחונה על ספרד, הודחה מהטורניר כבר בשלב הבתים, לאחר הפסד לצ'ילה ותיקו מול הונדורס.

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ספרד ספרד | 6 | 3 | 2 | 0 | 1 | 4 | 2 | 2 |
| צ'ילה צ'ילה | 6 | 3 | 2 | 0 | 1 | 3 | 2 | 1 |
| שווייץ שווייץ | 4 | 3 | 1 | 1 | 1 | 1 | 1 | 0 |
| הונדורס הונדורס | 1 | 3 | 0 | 1 | 2 | 0 | 3 | -3 |

|  |  |  |
| --- | --- | --- |
| הונדורס הונדורס | 0 – 1 | צ'ילה צ'ילה |
| ספרד ספרד | 0 – 1 | שווייץ שווייץ |
| צ'ילה צ'ילה | 1 – 0 | שווייץ שווייץ |
| ספרד ספרד | 2 – 0 | הונדורס הונדורס |
| צ'ילה צ'ילה | 1 – 2 | ספרד ספרד |
| שווייץ שווייץ | 0 – 0 | הונדורס הונדורס |

שלב הנוקאאוט
------------

|  |  |  |  |  |  |  |  |
| --- | --- | --- | --- | --- | --- | --- | --- |
|  | שמינית גמר |  | רבע גמר |  | חצי גמר |  | גמר |
|  |   |   |   |   |   |   |   |   |   |   |   |   |   |   |
|  |  |   |   |  |   |   |  |   |   |  |
|  |
|  |  נבחרת אורוגוואי בכדורגל אורוגוואי |  2 |
|  |  |
|  |  נבחרת קוריאה הדרומית בכדורגל קוריאה הדרומית |  1 |   |
|  |  נבחרת אורוגוואי בכדורגל אורוגוואי |  1 (4) |
|  |  |
|  |   |  נבחרת גאנה בכדורגל גאנה |  1 (2) |   |
|  |  נבחרת ארצות הברית בכדורגל ארצות הברית |  1 |
|  |  |  |
|  |  נבחרת גאנה בכדורגל גאנה (ה) |  2 |   |
|  |  נבחרת אורוגוואי בכדורגל אורוגוואי |  2 |
|  |  |
|  |   |  נבחרת הולנד בכדורגל הולנד |  3 |   |
|  |  נבחרת הולנד בכדורגל הולנד |  2 |
|  |  |  |
|  |  נבחרת סלובקיה בכדורגל סלובקיה |  1 |   |
|  |  נבחרת הולנד בכדורגל הולנד |  2 |
|  |  |
|  |   |  נבחרת ברזיל בכדורגל ברזיל |  1 |   |
|  |  נבחרת ברזיל בכדורגל ברזיל |  3 |
|  |  |  |
|  |  נבחרת צ'ילה בכדורגל צ'ילה |  0 |   |
|  |  נבחרת הולנד בכדורגל הולנד |  0 |
|  |  |
|  |   |  נבחרת ספרד בכדורגל ספרד (ה) |  1 |
|  |  נבחרת ארגנטינה בכדורגל ארגנטינה |  3 |
|  |  |  |
|  |  נבחרת מקסיקו בכדורגל מקסיקו |  1 |   |
|  |  נבחרת ארגנטינה בכדורגל ארגנטינה |  0 |
|  |  |
|  |   |  נבחרת גרמניה בכדורגל גרמניה |  4 |   |
|  |  נבחרת גרמניה בכדורגל גרמניה |  4 |
|  |  |  |
|  |  נבחרת אנגליה בכדורגל אנגליה |  1 |   |
|  |  נבחרת גרמניה בכדורגל גרמניה |  0 |
|  |  |
|  |   |  נבחרת ספרד בכדורגל ספרד |  1 |   | מקום שלישי |
|  |  נבחרת פרגוואי בכדורגל פרגוואי |  0 (5) |
|  |  |  |  |
|  |  נבחרת יפן בכדורגל יפן |  0 (3) |   |
|  |  נבחרת פרגוואי בכדורגל פרגוואי |  0 |  נבחרת אורוגוואי בכדורגל אורוגוואי |  2 |
|  |  |
|  |   |  נבחרת ספרד בכדורגל ספרד |  1 |   |  נבחרת גרמניה בכדורגל גרמניה |  3 |
|  |  נבחרת ספרד בכדורגל ספרד |  1 |
|  |  |  |
|  |  נבחרת פורטוגל בכדורגל פורטוגל |  0 |   |
|  |

### שמינית הגמר

במשחק הראשון בשלב שמינית הגמר גברה אורוגוואי על קוריאה הדרומית 2-1, משני שערים של לואיס אלברטו סוארס. גאנה גברה על ארצות הברית בתוצאה זהה, לאחר הארכה. בכך הפכה גאנה לנבחרת האפריקאית השלישית אי פעם שהעפילה לשלב רבע הגמר.

באחד המשחקים הבולטים של הטורניר, ניצחה גרמניה את אנגליה 4-1, ההפסד הגבוה ביותר של אנגליה בגביע העולם בכדורגל אי פעם, אם כי סערה גדולה קמה על שער אנגלי שנפסל שלא בצדק. במשחק היחיד בשמינית הגמר (והראשון מתוך שניים בטורניר) שהוכרע בדו-קרב בעיטות עונשין גברה פרגוואי על יפן, ועלתה לשלב רבע הגמר בפעם הראשונה בתולדותיה.

יתר העולות לשלב רבע הגמר היו הולנד שניצחה את סלובקיה 2-1, ברזיל שגברה 0–3 על צ'ילה, ארגנטינה שניצחה 1–3 את מקסיקו וספרד, שניצחה 0–1 את פורטוגל.

|  |  |  |  |  |
| --- | --- | --- | --- | --- |
| 26 ביוני 2010 | **נבחרת אורוגוואי בכדורגל אורוגוואי** | **2–1** | **נבחרת קוריאה הדרומית בכדורגל קוריאה הדרומית** | אצטדיון נלסון מנדלה ביי, פורט אליזבת |
| לואיס אלברטו סוארס הובקע שער בדקה ה- 8' 8' הובקע שער בדקה ה- 80' 80' |  | לי צ'ונג-יונג הובקע שער בדקה ה- 68' 68' |

|  |  |  |  |  |
| --- | --- | --- | --- | --- |
| 26 ביוני 2010 | **נבחרת ארצות הברית בכדורגל ארצות הברית** | **1–2**‏**ה** | **נבחרת גאנה בכדורגל גאנה** | אצטדיון רויאל בפוקנג, רסטנבורג |
| לנדון דונובן הובקע שער בדקה ה- 62' (פ') 62' (פ') |  | קווין-פרינס בואטנג הובקע שער בדקה ה- 5' 5'  אסמואה ג'יאן הובקע שער בדקה ה- 93' 93' |

|  |  |  |  |  |
| --- | --- | --- | --- | --- |
| 27 ביוני 2010 | **נבחרת גרמניה בכדורגל גרמניה** | **4–1** | **נבחרת אנגליה בכדורגל אנגליה** | אצטדיון פרי סטייט, בלומפונטיין |
| מירוסלב קלוזה הובקע שער בדקה ה- 20' 20'  לוקאס פודולסקי הובקע שער בדקה ה- 32' 32'  תומאס מילר הובקע שער בדקה ה- 67' 67' הובקע שער בדקה ה- 70' 70' |  | מתיו אפסון הובקע שער בדקה ה- 37' 37' |

|  |  |  |  |  |
| --- | --- | --- | --- | --- |
| 27 ביוני 2010 | **נבחרת ארגנטינה בכדורגל ארגנטינה** | **3–1** | **נבחרת מקסיקו בכדורגל מקסיקו** | סוקר סיטי, יוהנסבורג |
| קרלוס טבס הובקע שער בדקה ה- 26' 26' הובקע שער בדקה ה- 52' 52'  גונסאלו היגוואין הובקע שער בדקה ה- 33' 33' |  | חאבייר הרננדס הובקע שער בדקה ה- 71' 71' |

|  |  |  |  |  |
| --- | --- | --- | --- | --- |
| 28 ביוני 2010 | **נבחרת הולנד בכדורגל הולנד** | **2–1** | **נבחרת סלובקיה בכדורגל סלובקיה** | אצטדיון מוזס מבהידה, דרבן |
| אריין רובן הובקע שער בדקה ה- 18' 18' וסלי סניידר הובקע שער בדקה ה- 84' 84' |  | רוברט ויטק הובקע שער בדקה ה- 90+4' (פ) 90+4' (פ) |

|  |  |  |  |  |
| --- | --- | --- | --- | --- |
| 28 ביוני 2010 | **נבחרת ברזיל בכדורגל ברזיל** | **3–0** | **נבחרת צ'ילה בכדורגל צ'ילה** | אצטדיון אליס פארק, יוהנסבורג |
| ז'ואן הובקע שער בדקה ה- 35' 35' לואיס פביאנו הובקע שער בדקה ה- 38' 38'  רוביניו הובקע שער בדקה ה- 59' 59' |  |  |

|  |  |  |  |  |
| --- | --- | --- | --- | --- |
| 29 ביוני 2010 | **נבחרת פרגוואי בכדורגל פרגוואי** | **0–0**‏**ה** | **נבחרת יפן בכדורגל יפן** | אצטדיון לופטוס וורספלד, פרטוריה |
|  |  |  |
|   |   | **תוצאת פנדלים** |   |
| אדגר בארטו הבקיע בעיטה בדו-קרב פנדלים (Barreto)  לוקאס באריוס הבקיע בעיטה בדו-קרב פנדלים  כריסטיאן ריברוס הבקיע בעיטה בדו-קרב פנדלים (Riveros)  נלסון ואלדס הבקיע בעיטה בדו-קרב פנדלים  אוסקר קרדוסו הבקיע בעיטה בדו-קרב פנדלים | **5–3** | יסוהיטו אנדו הבקיע בעיטה בדו-קרב פנדלים  מקוטו האסבה הבקיע בעיטה בדו-קרב פנדלים  יואיצ'י קומאנו החטיא בעיטה בדו-קרב פנדלים  קייסוקה הונדה הבקיע בעיטה בדו-קרב פנדלים |   |

|  |  |  |  |  |
| --- | --- | --- | --- | --- |
| 29 ביוני 2010 | **נבחרת ספרד בכדורגל ספרד** | **1–0** | **נבחרת פורטוגל בכדורגל פורטוגל** | אצטדיון קייפטאון, קייפטאון |
| דויד וייה הובקע שער בדקה ה- 63' 63' |  |  |

### רבע הגמר

המשחק הראשון בשלב רבע הגמר היה בין נבחרות הולנד וברזיל. ברזיל עלתה ליתרון 0–1 בדקה העשירית של המשחק משער של רוביניו, אך במחצית השנייה הפכה הולנד את התוצאה משני שערים של וסלי סניידר, וניצחה 1–2. ברזיל הודחה מהטורניר בשלב רבע הגמר בפעם השנייה ברציפות.

במשחק בין גאנה לאורוגוואי הובילה גאנה 0–1 משער של סאלי אלי-מונטארי, לפני שדייגו פורלאן השווה ל-1-1. המשחק המשיך להארכה, ובדקה האחרונה של ההארכה הרחיק שחקן אורוגוואי לואיס אלברטו סוארז את הכדור מקו השער בעזרת ידו. סוארז הורחק מהמשחק, וגאנה זכתה לבעיטת עונשין. אסמואה ג'יאן, שכבש שתי בעיטות עונשין במשחקי שלב הבתים, החמיץ את הבעיטה, והביא להכרעת המשחק בדו-קרב בעיטות עונשין. בדו-קרב בעיטות העונשין ניצחה אורוגוואי 2–4, ועלתה לשלב חצי גמר הטורניר לראשונה מאז 1970.

נבחרת גרמניה המשיכה ברבע הגמר את יכולתה מהמשחקים הקודמים, וניצחה את ארגנטינה 4-0. הייתה זו הפעם השלישית בטורניר שגרמניה כבשה ארבעה שערים במשחק אחד.

במשחק האחרון בשלב רבע הגמר ניצחה ספרד את פרגוואי 1-0 משער של דויד וייה. בטרם השער החמיצה פרגוואי בעיטת עונשין, ודקות ספורות לאחר מכן החמיצה גם ספרד בעיטת עונשין.

|  |  |  |  |  |
| --- | --- | --- | --- | --- |
| 2 ביולי 2010 | **נבחרת הולנד בכדורגל הולנד** | **2–1** | **נבחרת ברזיל בכדורגל ברזיל** | אצטדיון נלסון מנדלה ביי, פורט אליזבת |
| וסלי סניידר הובקע שער בדקה ה- 53' 53' הובקע שער בדקה ה- 68' 68' |  | רוביניו הובקע שער בדקה ה- 10' 10' |

|  |  |  |  |  |
| --- | --- | --- | --- | --- |
| 2 ביולי 2010 | **נבחרת אורוגוואי בכדורגל אורוגוואי** | **1–1**‏**ה** | **נבחרת גאנה בכדורגל גאנה** | סוקר סיטי, יוהנסבורג |
| פורלאן הובקע שער בדקה ה- 55' 55' |  | מונטארי הובקע שער בדקה ה- 45+2' 45+2' |
|   |   | **תוצאת פנדלים** |   |
| פורלאן הבקיע בעיטה בדו-קרב פנדלים  ויקטורינו הבקיע בעיטה בדו-קרב פנדלים (Victorino)  אנדרס סקוטי הבקיע בעיטה בדו-קרב פנדלים (Scotti)  פריירה החטיא בעיטה בדו-קרב פנדלים  אבראו הבקיע בעיטה בדו-קרב פנדלים | **4–2** | ג'יאן הבקיע בעיטה בדו-קרב פנדלים  אפיה הבקיע בעיטה בדו-קרב פנדלים  מנסה החטיא בעיטה בדו-קרב פנדלים  אדייה החטיא בעיטה בדו-קרב פנדלים |   |

|  |  |  |  |  |
| --- | --- | --- | --- | --- |
| 3 ביולי 2010 | **נבחרת ארגנטינה בכדורגל ארגנטינה** | **0–4** | **נבחרת גרמניה בכדורגל גרמניה** | אצטדיון קייפטאון, קייפטאון |
|  |  | תומאס מילר הובקע שער בדקה ה- 3' 3'  מירוסלב קלוזה הובקע שער בדקה ה- 68' 68' הובקע שער בדקה ה- 89' 89'  ארנה פרידריך הובקע שער בדקה ה- 74' 74' |

|  |  |  |  |  |
| --- | --- | --- | --- | --- |
| 3 ביולי 2010 | **נבחרת פרגוואי בכדורגל פרגוואי** | **0–1** | **נבחרת ספרד בכדורגל ספרד** | אצטדיון אליס פארק, יוהנסבורג |
|  |  | דויד וייה הובקע שער בדקה ה- 83' 83' |

### חצי הגמר

במשחק חצי הגמר הראשון התמודדו נבחרות הולנד ואורוגוואי. ג'ובאני ואן ברונקהורסט העלה את הולנד ל-0–1 לאחר בעיטה מרחוק, ולקראת סיום המחצית הראשונה של המשחק השווה דייגו פורלאן את התוצאה, גם הוא בבעיטה מרחוק. במחצית השנייה עלתה הולנד ל-1–3 משערים של וסלי סניידר ואריין רובן. אורוגוואי הצליחה רק לצמק את התוצאה ל-2–3 משער בתוספת הזמן של מקסימיליאנו פריירה. הולנד ניצחה והעפילה לגמר הטורניר לראשונה מאז 1978.

בחצי הגמר השני שיחקו ספרד וגרמניה. ספרד ניצחה בתוצאה 0–1 בפעם השלישית ברציפות, משער של קרלס פויול. הייתה זו הפעם הראשונה שספרד העפילה לגמר הטורניר.

|  |  |  |  |  |
| --- | --- | --- | --- | --- |
| 6 ביולי 2010 | **נבחרת אורוגוואי בכדורגל אורוגוואי** | **2–3** | **נבחרת הולנד בכדורגל הולנד** | אצטדיון קייפטאון, קייפטאון |
| דייגו פורלאן הובקע שער בדקה ה- 41' 41'  מקסימיליאנו פריירה הובקע שער בדקה ה- 90+2' 90+2' |  | ג'ובאני ואן ברונקהורסט הובקע שער בדקה ה- 18' 18'  וסלי סניידר הובקע שער בדקה ה- 70' 70'  אריין רובן הובקע שער בדקה ה- 73' 73' |

|  |  |  |  |  |
| --- | --- | --- | --- | --- |
| 7 ביולי 2010 | **נבחרת גרמניה בכדורגל גרמניה** | **0–1** | **נבחרת ספרד בכדורגל ספרד** | אצטדיון מוזס מבהידה, דרבן |
|  |  | קרלס פויול הובקע שער בדקה ה- 73' 73' |

### מקום שלישי

במשחק על המקום השלישי גברה גרמניה על אורוגוואי בתוצאה 2–3, וסיימה בפעם השנייה ברציפות במקום השלישי בטורניר.

|  |  |  |  |  |
| --- | --- | --- | --- | --- |
| 10 ביולי 2010 | **נבחרת אורוגוואי בכדורגל אורוגוואי** | **2–3** | **נבחרת גרמניה בכדורגל גרמניה** | אצטדיון נלסון מנדלה ביי, פורט אליזבת |
| אדינסון קבאני הובקע שער בדקה ה- 28' 28'  דייגו פורלאן הובקע שער בדקה ה- 51' 51' |  | תומאס מילר הובקע שער בדקה ה- 19' 19'  מרסל ינסן הובקע שער בדקה ה- 56' 56'  סאמי ח'דירה הובקע שער בדקה ה- 82' 82' |

### הגמר

 ערך מורחב – **גמר מונדיאל 2010**  

במשחק הגמר התמודדו נבחרות ספרד והולנד, שלא זכו בגביע מעולם. לאחר 0-0 בתום 90 דקות, המשיך המשחק להארכה, שבה ניצחה ספרד 0–1 משער של אנדרס אינייסטה לקראת הסיום. ספרד זכתה בגביע בפעם הראשונה בתולדותיה.

|  |  |  |  |  |
| --- | --- | --- | --- | --- |
| 11 ביולי 2010 | **נבחרת הולנד בכדורגל הולנד** | **0–1**‏**ה** | **נבחרת ספרד בכדורגל ספרד** | סוקר סיטי, יוהנסבורג**צופים:** 84,490**שיפוט:** הווארד וב (אנגליה) |
|  | (סיקור) | אנדרס אינייסטה הובקע שער בדקה ה- 116' 116' |

| אלופת העולם 2010 |
| --- |
| ספרדספרד  **ספרד**  **זכייה ראשונה** |

חגיגות בספרד עם הניצחון בגמר גביע העולם

כובשי השערים
------------

| דירוג | מס' שערים | שחקן |
| --- | --- | --- |
| ‏1 | ‏5 שערים | גרמניהגרמניה תומאס מילר |
| ספרדספרד דויד וייה |
| הולנדהולנד וסלי סניידר |
| אורוגוואיאורוגוואי דייגו פורלאן |
| ‏5 | ‏ 4 שערים | ארגנטינהארגנטינה גונסאלו היגוואין |
| גרמניהגרמניה מירוסלב קלוזה |
| סלובקיהסלובקיה רוברט ויטק |
| ‏8 | ‏ 3 שערים | ברזילברזיל לואיס פביאנו |
| גאנהגאנה אסמואה ג'יאן |
| ארצות הבריתארצות הברית לנדון דונובן |
| אורוגוואיאורוגוואי לואיס סוארס |

מצטיינים
--------

| כדור הזהב | כדור הכסף | כדור הארד |
| --- | --- | --- |
| אורוגוואיאורוגוואי דייגו פורלאן | הולנדהולנד ווסלי סניידר | ספרדספרד דויד וייה |
|
| נעל הזהב | נעל הכסף | נעל הארד |
| גרמניהגרמניה תומאס מולר | ספרדספרד דויד וייה | הולנדהולנד ווסלי סניידר |
| כפפת הזהב |
| ספרדספרד איקר קסיאס |
| השחקן הצעיר המצטיין |
| גרמניהגרמניה תומאס מולר |
| הנבחרת ההוגנת של הטורניר |
| ספרדספרד ספרד |
| שער הטורניר |
| אורוגוואיאורוגוואי דייגו פורלאן (**2**-1 נגד גרמניה) |

  

**נבחרת הטורניר:**

| שוער | הגנה | קישור | התקפה | מאמן |
| --- | --- | --- | --- | --- |
| ספרדספרד איקר קסיאס | ספרדספרד סרחיו ראמוס  ספרדספרד קרלס פויול  ברזילברזיל מייקון  גרמניהגרמניה פיליפ לאם | ספרדספרד אנדרס אינייסטה ספרדספרד צ'אבי גרמניהגרמניה בסטיאן שווינשטייגר  הולנדהולנד ווסלי סניידר | אורוגוואיאורוגוואי דייגו פורלאן  ספרדספרד דויד וייה | ספרדספרד ויסנטה דל בוסקה |

פרסים כספיים ותשלומים למועדונים
-------------------------------

סכום הפרסים הכולל בטורניר, לפי הצהרת פיפ"א, הוא 420 מיליון דולר, המהווה עלייה של 60% בהשוואה למונדיאל 2006‏. לפני תחילת הטורניר קיבלה כל נבחרת מיליון דולר לצורך הכנות. הנבחרות שהודחו בשלב הבתים יקבלו 8 מיליון דולר כל אחת. לאחר מכן סכום הפרס יהיה כמפורט להלן:

* שמינית הגמר - 9 מיליון דולר
* רבע הגמר - 18 מיליון דולר
* חצי הגמר - 20 מיליון דולר
* מקום שני - 24 מיליון דולר
* מקום ראשון - 30 מיליון דולר

לראשונה בתולדות המונדיאלים שילמה פיפ"א למועדונים ששחקניהם ייצגו את מדינתם בטורניר. הסכום הכולל הוא 26 מיליון אירו, כלומר כ-1,000 אירו לשחקן ליום. צעד זה הוא תוצאה של הסכם בין פיפ"א והמועדונים האירופיים ב-2008, ומטרתו לפרק את קבוצת G-14 ולהתמודד עם טענותיהם מ-2005 על העלות הכספית של פציעות שספגו השחקנים בזמן פעילות בינלאומית, כגון התביעה של ניוקאסל יונייטד בגין פציעתו של מייקל אואן במונדיאל 2006‏.

סמלים
-----

### קמע

זאקומי
הקמע הרשמי של המונדיאל נקרא זאקומי, שהוא נמר בעל שיער ירוק שעבר האנשה, והוצג ב-22 בספטמבר 2008. שמו של זאקומי נובע מראשי התיבות "ZA", שהם קיצור בינלאומי נפוץ לדרום אפריקה, והמילה "קומי" המתורגמת ל"עשר" בשפות אפריקניות אחדות. צבעיו של זאקומי משקפים את צבעי המדינה המארחת - צהוב וירוק, ועל החולצה שלו רשומות המילים "דרום אפריקה 2010" (South Africa 2010). "תאריך הלידה" של זאקומי, 16 ביוני 1994‏, חל באותו יום שבו נחגג יום הנוער בדרום אפריקה, ובו ערכה הנבחרת הלאומית את משחקה השני במונדיאל, מול אורוגוואי, שבו הפסידה 3:0.

### המנון

שאקירה
ההמנון הרשמי של המונדיאל הוא השיר "ואקה ואקה", שאותו שרה הזמרת הקולומביאנית שאקירה ביחד עם הלהקה הדרום אפריקנית Freshlyground, בספרדית ובאנגלית. "ואקה ואקה" מבוסס על שיר מסורתי בקרב חיילים אפריקניים, הנקרא "זאנגאלווה" (Zangalewa). שאקירה והלהקה שרו את השיר בקונצרט מיוחד שנערך ב-10 ביוני בסווטו, יום לפני תחילת הטורניר. השיר בוצע גם בטקס הפתיחה של המונדיאל וגם לפני הגמר שנערך ב-11 ביולי.

### כדור המשחק

ג'אבולאני, כדור המשחק
כדור המשחק של המונדיאל, שנוצר על ידי אדידס, קרוי ג'אבולאני, ביטוי בזולו שמשמעותו "להביא שמחה לכולם". המספר 11 הוא מוטיב הקשור לטכנולוגיה של הכדור: הוא הכדור ה-11 שמיוצר לקראת המונדיאלים על ידי אדידס, יש בו 11 צבעים המייצגים את 11 השחקנים של כל נבחרת על המגרש, ואת אחת-עשרה השפות הרשמיות של דרום אפריקה. כדור משחק מיוחד עם פנלים בצבע זהב שימש בגמר שנערך באצטדיון סוקר סיטי שביוהנסבורג.

הכדור שימש גם באליפות העולם לקבוצות שנערכה ב-2009 באיחוד האמירויות הערביות, וגרסה מיוחדת שלו בשם ג'אבולאני אנגולה שימשה במהלך גביע אפריקה לאומות 2010. הכדור שימש גם במהלך עונת 2009/2010 של ליגת העל הדרום אפריקאית והגביע הדרום אפריקאי, הקלאוסורה של ליגת העל הארגנטינאית ב-2010, ועונת 2010 של ה-MLS, בה הוחלפו צבעי הכדור לכחול וירוק, צבעי הליגה. ישנו כדור בשם ג'בולאני טרופיקל, שהפאנאלים דקים יותר והם בצבע אדום, המשמש לליגה הגרמנית.

הכדור נבנה לפי עיצוב חדש, והוא מורכב משמונה פנלים תלת-ממדיים שחוברו באמצעות חום. הפנלים עוצבו בצורתם הספרית מאתילן-ויניל אצטט ומפוליורתאן תרמופלסטי. פני השטח של הכדור מאופיינים בחריצים, שנוצרו בטכנולוגיה המכונה על ידי אדידס GripnGroove, המיועדת לשפר את האווירודינמיקה של הכדור. העיצוב של הכדור נעשה בשיתוף עם אוניברסיטת לובוראו (Loughborough) שבממלכה המאוחדת. שחקנים אחדים, בעיקר שוערים, התלוננו על כך שקשה לחזות מראש את מסלול תנועת הכדור. איקר קסיאס מספרד טען כי "הוא מרגיש לי כמו כדור ים... לא רק השוערים מתלוננים אלא גם שחקני השדה. עצוב שאירוע חשוב כמו המונדיאל צריך לסבול מתקלות בתחום כה חשוב כמו כדור המשחק". ז'וליו סזאר מברזיל טען כי "הוא נוראי, פשוט כדור רע. זה נראה כמו כדור שקונים בסופר, הוא פשוט לא טוב". ג'אנלואיג'י בופון, שוער אלופת העולם איטליה אמר כי "בדרך כלל מתרגלים לזה בקלות... מקרה הזה כל נגיעה בכדור מביאה איתה את הלא נודע... לא רק השוערים יפגעו, גם השחקנים, אני בטוח". קרלוס מרצ'נה מספרד טען כי "זה נכון שהכדור חדש וקשה להתרגל אליו. הוא מאוד מהיר ואנחנו מנסים להתמודד, הוא כדור יחסית מוזר". דובר מטעם אדידס טען כי "הכדור הוצג לכל הנבחרות שעלו לטורניר הרבה לפני הזמן ואז לא שמענו שום טענה, זה מוזר שאנחנו שומעים את הטענות רק עכשיו", והוסיף שמדובר בביקורת קבועה המושמעת לפני כל מונדיאל.

במשחק הגמר השתמשו בכדור בצבע זהב שעוצב במיוחד למשחק זה, כדור זה נקרא "ג'ובולאני" (Jo’bulani) אשר נגזר מהשם ג'אבולאני (Jabulani), שהיה הכדור של כל משחקי המונדיאל מלבד הגמר, ומהשם יוהנסבורג, שהייתה העיר המארחת.

### הווּבוּזֵלָה

אוהד דרום אפריקה נושף בווּבוּזֵלָה, קייפטאון
 ערך מורחב – **וובוזלה**  

ווּבוּזֵלָה היא כלי נשיפה עממי, והיא נפוצה מאוד בקרב אוהדי הכדורגל בדרום אפריקה. בתחילת שנת 2009 דנה הוועדה המארגנת של מונדיאל 2010, האם לאפשר את השימוש בווּבוּזֵלות על ידי האוהדים. לחצם הבלתי מתפשר של נציגי המארחים הדרום אפריקאים גרם לכך שפיפ"א אישרה את השימוש בוובוזלה במשחקי גביע העולם בכדורגל וזאת למורת רוחם של שחקני ומאמני הנבחרות השונות.

זמן קצר לאחר פתיחת המשחקים נשמעו טענות קשות של השחקנים ושל הצופים, כולל צופי טלוויזיה - על הרעש הבלתי נסבל של הוובוזלות בכל המשחקים. בשל כך, נאלצו הערוצים המשדרים להשתמש בעיבוד אותות קול על מנת להוריד את רעש הרקע אך לשמור על הסאונד של המגרש והשדרים.

כיסוי תקשורתי
-------------

בול שהונפק באינדונזיה לכבוד המשחקים
פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
משחק גמר המונדיאל שודר בערוץ הראשון ב-11 ביולי 2010 בשידור חי וזכה ל-1,373,000 צופים ובכך דורג כמשדר השמיני הנצפה ביותר בהיסטוריה של מדינת ישראל.

ראו גם
------

| עיינו גם בפורטל: |
| --- |
|  | **פורטל כדורגל** |

* פול התמנון
* Waka Waka (This Time for Africa)‎

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מונדיאל 2010** |

* אתר האינטרנט הרשמי של מונדיאל 2010 (באנגלית)
* אתר הטורניר מטעם דרום אפריקה (באנגלית)
* מונדיאל 2010, באתר nrg מעריב
* מונדיאל 2010, באתר ynet

הערות שוליים
------------

1. ↑  ניק האריס, Blatter: we need goal line officials at World Cup, באתר הגרדיאן, 1 בדצמבר 2009
2. 1 2  Record prize money on offer at World Cup finals only increases pain for Irish, באתר הטיימס, 4 בדצמבר 2009
3. ↑  אמט מלון, World Cup finalists guaranteed at least €6m, באתר אייריש טיימס, 4 בדצמבר 2009
4. ↑  סטיוארט ריינר, Fifa are adding insult to injury, באתר דה ג'ורנל, 1 במרץ 2007   
    G14 starts legal fight with Fifa , באתר ה-BBC‏, 6 בספטמבר 2005   
    G-14 football group is disbanded , באתר ה-BBC‏, 15 בפברואר 2008
5. ↑  זאקומי באתר האינדפנדט אונליין הדרום אפריקני
6. ↑  דף מידע על השיר באתר הרשמי של שאקירה
7. ↑  , איקר קסיאס: הכדור החדש מרגיש כמו כדור-ים, באתר ONE‏, 30 במאי 2010
8. 1 2 3  העולם נגד הכדור: הביקורות על הג'בולאני נמשכות, באתר ONE‏, 6 ביוני 2010
9. 1 2  אם הרצפה לא עקומה: גם בופון תוקף את הכדור, באתר ONE‏, 1 ביוני 2010
10. ↑  מערכת ynet, בערוץ 1 מצהירים: "ניצחנו את הוובוזלות", באתר ynet, 16 ביוני 2010

| גביע העולם בכדורגל |
| --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • ספרד, פורטוגל, מרוקו,
ארגנטינה, אורוגוואי ופרגוואי 2030 • 2034 |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |
| טורנירי מוקדמות | *1930* • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 16058789-X
* LCCN: nb2012027246
* NKC: kn20100812001
* VIAF: 144977873
* WorldCat: viaf-144977873

 |